CELEX: 62014TN0577
Language: hr
Date: 2014-08-04 00:00:00
Title: Predmet T-577/14: Tužba podnesena 4. kolovoza 2014. – Gascogne Sack Deutschland i Gascogne protiv Suda Europske Unije

6.10.2014   
            
            
               HR
            
            
               Službeni list Europske unije
            
            
               C 351/19
            
         Tužba podnesena 4. kolovoza 2014. – Gascogne Sack Deutschland i Gascogne protiv Suda Europske Unije
   (Predmet T-577/14)
   2014/C 351/24
   Jezik postupka: francuski
   
      Stranke
   
   
      Tužitelji: Gascogne Sack Deutschland GmbH (Wieda, Njemačka), i Gascogne (Saint-Paul-lès-Dax, Francuska) (zastupnici: F. Puel i E. Durand, odvjetnici)
   
      Tuženik: Sud Europske Unije
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               utvrdi izvanugovornu odgovornost Europske unije zbog postupka pred Općim sudom koji je povrijedio obvezu suđenja u razumnom roku;
            
         stoga,
   
               —
            
            
               osudi Europsku uniju na plaćanje primjerene i potpune naknade materijalne i nematerijalne štete koju su pretrpjeli tužitelji zbog nezakonitog djelovanja Unije koja odgovara sljedećim iznosima, uz kompenzacijske kamate i zatezne kamate po stopi koju primjenjuje Europska središnja banka na svoje glavne operacije refinanciranja, uvećanoj za dva postotna poena, računajući od datuma podnošenja tužbe:
               
                           —
                        
                        
                           1 1 93  467 eura s osnove pretrpljenih gubitaka zbog dodatnih plaćanja zakonskih kamata primijenjenih na glavnicu sankcije duže od razumnog roka;
                        
                     
                           —
                        
                        
                           1 87  571 eura s osnove pretrpljenih gubitaka zbog dodatnih plaćanja bankarske garancije duže od razumnog roka;
                        
                     
                           —
                        
                        
                           2 0 00  000 eura s osnove izgubljene dobiti i/ili pretrpljenih gubitaka zbog „neizvjesnosti”, i
                        
                     
                           —
                        
                        
                           5 00  000 eura s osnove nematerijalne štete;
                        
                     
         
               —
            
            
               podredno, ako bi se smatralo da iznos pretrpljene štete treba biti predmetom nove procjene, valja naložiti vještačenje u skladu s člankom 65. točkom (d), člankom 66. stavkom 1. i člankom 70. Poslovnika Općeg suda;
            
         
               —
            
            
               u svakom slučaju, naložiti Europskoj uniji snošenje troškova ovog postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelji ističu jedan tužbeni razlog koji se odnosi na povredu članka 47. drugog podstavka Povelje Europske unije o temeljnim pravima zbog pretjeranog trajanja postupka pred Općim sudom i dakle povrede njihovog temeljnog prava da se njihov slučaj presudi u razumnom roku.